CELEX: 62021TN0142
Language: fi
Date: 2021-03-07 00:00:00
Title: Asia T-142/21: Kanne 7.3.2021 – WIZZ Air Hungary v. komissio

26.4.2021   
            
            
               FI
            
            
               Euroopan unionin virallinen lehti
            
            
               C 148/28
            
         
      Kanne 7.3.2021 – WIZZ Air Hungary v. komissio
      (Asia T-142/21)
      (2021/C 148/38)
      Oikeudenkäyntikieli: englanti
      
         Asianosaiset
      
      
         Kantaja: WIZZ Air Hungary Légiközlekedési Zrt. (Budapest, Unkari) (edustajat: asianajajat E. Vahida, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen (EU), jonka vastaaja on 20.8.2020 tehnyt valtiontukiasiassa SA.57026 (2020/N) – Romania COVID-19: Aid to Blue Air (1)
                  
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja on soveltanut virheellisesti SEUT 107 artiklan 2 kohdan b alakohtaa ja tehnyt ilmeisen arviointivirheen tutkiessaan sitä, oliko tuki oikeasuhteista COVID 19-kriisin aiheuttamaan vahinkoon nähden.
               
            
                  2)
               
               
                  Toinen kanneperuste, joka perustuu siihen, että vastaajan arvio kyseiseen tukeen liittyvistä tukiedellytyksistä ja tuen soveltuvuudesta on virheellinen.
               
            
                  3)
               
               
                  Kolmas kanneperuste, joka perustuu siihen, että vastaaja on rikkonut EUT-sopimuksen määräyksiä ja loukannut unionin oikeuden yleisiä periaatteita siltä osin kuin on kyse syrjintäkiellosta, palvelujen tarjoamisen vapaudesta ja sijoittautumisvapaudesta, jotka ovat olleet EU:n lentoliikenteen vapauttamisen kulmakiviä 1980-luvun lopulta saakka. (2)
                  
               
            
                  4)
               
               
                  Neljäs kanneperuste, joka perustuu siihen, että vastaaja on tukeutunut olemattomiin tai riittämättömiin todisteisiin.
               
            
                  5)
               
               
                  Viides kanneperuste, joka perustuu siihen, että vastaaja on jättänyt aloittamatta muodollisen tutkintamenettelyn vakavista vaikeuksista huolimatta ja loukannut kantajan menettelyllisiä oikeuksia.
               
            
                  6)
               
               
                  Kuudes kanneperuste, joka perustuu siihen, että vastaaja on laiminlyönyt perusteluvelvollisuutensa.
               
            
         (1)  EUVL 2020, C 430, s. 2.
      
         (2)  Lentoliikenteen harjoittamisen yhteisistä säännöistä yhteisössä 24.9.2008 annettu Euroopan parlamentin ja neuvoston asetus (EY) N:o 1008/2008 (uudelleen laadittu toisinto) (ETA:n kannalta merkityksellinen teksti) (EUVL 2008, L 293, s. 3–20).